მიროლდა

მიროლდა () — კარსტული მღვიმე საფრანგეთში, ზემო სავოიის დეპარტამენტში. მდებარეობს სავოიის ალპებში, ზღვის დონიდან 1880 მ სიმაღლეზე. გამომუშავებულია კირქვებში. მსოფლიოს ერთ-ერთი უღრმესი კარსტული მღვიმე. სიღრმე 1733 მ. სიგრძე დაახლოებით 13 000 მ. მომცრო ჭებთან ერთად წარმოქმნის სუსტად განტოტებულ გაწყლოვანებული გალერეებისა და მეანდრების სხვადასხვა დონის სისტემას.მიროლდა — გეოგრაფიული ენციკლოპედია 1990 წლისათვის მღვიმის სიღრმე შეადგენდა 1221 მ-ს. L'évolution de la profondeur des 10 plus grandes cavites mondiales 1998 წლის იანვარში დაფიქსირდა ახალი სიღრმე — 1610 მ, რითაც 8 მ-ით გადააჭარბა მეზობლად მდებარე ჟან-ბერნარის მღვიმეს და გახდა პლანეტის უღრმესი მღვიმე. 1998 წლის აგვისტოში მსოფლიოს უღრმესი მღვიმე გახდა ლამპრეხტსოფენი 1632 მ სიღრმით. 2001 წელს მიროლდა მე-3 ადგილზე გადაანაცვლა კრუბერის გამოქვაბულმა, რომლის სიღრმე იმ დროისათვის 1710 მ უდრიდა. 2003 წლის იანვარში სპელეოლოგების მიერ მღვიმის ფსკერზე არსებული რთული სიფონის დაძლევის შემდეგ, მიროლდა კვლავ გახდა მსოფლიოს უღრმესი მღვიმე 1733 მ-ით,Сообщение в спелеорассылке CML #4140 თუმცა ერთი წლის შემდეგ პირველობა კვლავ დაუთმო კრუბერის გამოქვაბულს. მიროლდა საერთაშორისო ექსპედიციების ობიექტია.

იხილეთ აგრეთვე
 მსოფლიოს უღრმესი მღვიმეების სია

სქოლიო

კატეგორია:საფრანგეთის მღვიმეები
კატეგორია:მღვიმეები ანბანის მიხედვით